భరమగౌడ అలగౌడ కేగే

భరమగౌడ అలగౌడ కేగే లేదా రాజు కేజ్  కర్ణాటక రాష్ట్రానికి చెందిన రాజకీయ నాయకుడు. ఆయన కాగ్వాడ్ శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికయ్యాడు.
రాజకీయ జీవితం
రాజు కేగే 1983లో శాసనసభ ఎన్నికలలో జనతా పార్టీ అభ్యర్థిగా అథని నుండి పోటీ చేసి  భారత జాతీయ కాంగ్రెస్‌కు చెందిన పవార్ దేశాయ్ సిధరాజ్ చేతిలో ఓడిపోయాడు. ఆయన ఆ తరువాత 1993లో గ్రామపంచాయతీ సభ్యుడు ఎన్నికై 1995లో బెలగావి జిల్లా పంచాయతీకి ఎన్నికయ్యాడు. రాజు కేగే 1999 శాసనసభ ఎన్నికలలో కాగ్వాడ్ నుండి స్వతంత్ర అభ్యర్థిగా పోటీ చేసి భారత జాతీయ కాంగ్రెస్‌కు చెందిన పసగౌడ ఉర్ఫ్ పోపట్ అప్పగోడ పాటిల్ చేతిలో ఓడిపోయాడు. ఆయన 2000 కర్నాటక శాసనసభ ఉప ఎన్నికలో జనతాదళ్ (యునైటెడ్) అభ్యర్థిగా కగ్వాడ్ నుండి పోటీ చేసి తొలిసారి ఎమ్మెల్యేగా ఎన్నికయ్యాడు. 

రాజు కేగే అనంతరం భారతీయ జనతా పార్టీలో చేరి 2004, 2008, 2013లో వరుసగా కగ్వాడ్ నుండి పోటీ చేసి ఎమ్మెల్యేగా ఎన్నికై 2018 శాసనసభ ఎన్నికలలో, 2019 కర్ణాటక శాసనసభ ఉప ఎన్నికల్లో భారత జాతీయ కాంగ్రెస్‌కు చెందిన శ్రీమంత్ పాటిల్ చేతిలో ఓడిపోయాడు. రాజు కాగే 2019లో బీజేపీని వీడి భారత జాతీయ కాంగ్రెస్ పార్టీలో చేరి, 2023 శాసనసభ ఎన్నికలలో కాంగ్రెస్ అభ్యర్థిగా పోటీ చేసి ఇదో సరి ఎమ్మెల్యేగా ఎన్నికయ్యాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు